Здравейте. Вчера бях спрян от уж един цивилен господин представящ се за криминална полиция, показа значка, но не се виждаше добре заради портофела. С него имаше още един, който доколкото си спомням беше с бадж на СОД ( може и да се бъркам, в момента бях под адреналин). Процедурата така протече, спряха ме в мола, господина си представи значката и ми поиска лична карта, защото съм заподозрян за кражба (на телефона му имаше снимка на крадеца) . Дадох му личната си карта и отиде настрани да говори по телефона тихичко, единствено чух, че ми казваше ЕГН-то по телефона. През другото време разпитвах другия господин, но не ми отговаряше нищо. Накрая мъжът се върна с личната ми карта и ми я даде обратно. Помолих го да ми покаже снимката и крадеца наистина приличаше на мен, което е единствената причина да вярвам на това. Но нито ми направиха фичическа проверка нищо. Просто ми взе картата и продиктува данните ми по телефона. Как да разбирам това? Такава ли е процедурата и ако не, ако има шанс за измама с моите данни бих искал да ги предпазя.




Процедура при проверка от криминална полиция по основание кражба
================================================================

 

Здравейте,


При проверка от контролните органи на МВР първо и задължително условие, за да протече една проверка законосъобразно, е служителите на МВР да се представят, като се идентифицират с име и звание, а при съмнение от Ваша страна са длъжни да покажат и полицейските знаци по себе си и служебната си карта.


Може да подадете сигнал по повод извършената проверка в деловодствата на структурите на МВР.


Росица Киселярова  

юрист | Advokatami.bg  

0888 047 188


